|  |
| --- |
| **รายละเอียดตัวชี้วัดตามคำรับรองการปฏิบัติราชการหน่วยงาน กรมควบคุมโรค ประจำปีงบประมาณ พ.ศ. 256๕** |
| **องค์ประกอบที่ 3 : Area Base** |

**ตัวชี้วัดถ่ายทอดระดับหน่วยงาน : (สคร.1-12)**

**1. ตัวชี้วัดที่ 3.2 :** ระดับความสำเร็จของการเร่งรัดกำจัดโรคไข้มาลาเรียตามมาตรฐานสากล

**2. หน่วยวัด :** ระดับ

**3. น้ำหนัก :** ร้อยละ 10

**4. คำอธิบายตัวชี้วัด :**

4.๑ ความสำเร็จของการเร่งรัดกำจัดโรคไข้มาลาเรียตามมาตรฐานสากล หมายถึง การดำเนินตามมาตรการเร่งรัดการกำจัดโรคให้ได้ตามเกณฑ์ที่กำหนด ได้แก่ มาตรการเฝ้าระวังโรคและการตอบโต้ (มาตรการ 1-3-7) และมาตรการติดตามผลการรักษา ทั้งในพื้นที่ที่เป็นพื้นที่เร่งรัดกำจัดการแพร่เชื้อและพื้นที่ที่ป้องกันการกลับมาแพร่เชื้อใหม่ โดยการประเมินผลวัดจากจำนวนกลุ่มบ้าน/หมู่บ้านแพร่เชื้อที่ลดลงเมื่อเปรียบเทียบกับปีงบประมาณที่ผ่านมา และไม่มีกลุ่มบ้าน/หมู่บ้านกลับมาแพร่เชื้อใหม่ในพื้นที่ที่หยุดการแพร่เชื้อไปแล้ว รายละเอียดของมาตรการ สามารถอธิบายได้ ดังนี้

๔.๑.๑ มาตรการเฝ้าระวังโรคและตอบโต้ (มาตรการ “1-3-7”) หมายถึง การดำเนินการเฝ้าระวังโรคให้สามารถควบคุมโรคได้อย่างรวดเร็ว ทันเวลา ตามมาตรการเฝ้าระวัง สอบสวนและตอบโต้ต่อโรคไข้มาลาเรีย เพื่อให้ดำเนินงานอย่างเป็นระบบ และมีประสิทธิภาพ โดยมาตรการ ๑ คือ การแจ้งเตือนผู้ป่วยโรคไข้มาลาเรีย ต้องดำเนินการภายใน 1 วัน มาตรการ ๓ คือ การสอบสวนผู้ป่วยโรคไข้มาลาเรียเฉพาะรายเพื่อระบุแหล่งติดเชื้อเบื้องต้นต้องดำเนินการภายใน 3 วัน และมาตรการ ๗ คือการสอบสวนแหล่งแพร่เชื้อและตอบโต้เพื่อกำจัดโรคไข้มาลาเรียต้องดำเนินการภายใน 7 วัน

๔.๑.๒ การติดตามผลการรักษา (Follow Up) คือ ผู้ป่วยมาลาเรียทุกรายต้องได้รับการรักษาหายขาด (radical treatment) ตามแนวทางเวชปฏิบัติในการรักษาผู้ป่วยมาลาเรีย พ.ศ. ๒๕๖๒ ซึ่งขึ้นอยู่กับชนิดเชื้อมาลาเรีย ติดตามผลการรักษาตามวันที่กำหนดตามชนิดเชื้อมาลาเรีย เพื่อให้แน่ใจว่าผู้ป่วยหายขาดจากโรคไข้มาลาเรีย และข้อมูลผลการเจาะเลือดในช่วงต่าง ๆ ตามที่กำหนด โดย

- ผู้ป่วยมาลาเรียฟัลซิพารัม หรือมาลาเรอี หรือโนวไซ หรือเชื้อผสมที่มีฟัลซิพารัม ต้องได้รับการติดตามผลการรักษา ทั้งหมด ๔ ครั้ง คือ วันที่ ๓, ๗, 28 และ ๔๒

- ผู้ป่วยมาลาเรียไวแวกซ์ หรือโอวาเล่ ต้องได้รับการติดตามผลการรักษาทั้งหมด ๔ ครั้ง คือ วันที่ ๑๔, ๒๘, ๖๐ และ ๙๐ โดยระหว่างการติดตามจะมีการให้สุขศึกษาเพื่อเพิ่มความรู้และตระหนักถึงโรคไข้มาลาเรียในผู้ป่วย

4.๒ พื้นที่เพื่อปฏิบัติงานเร่งรัดกำจัดโรคไข้มาลาเรีย ใช้ข้อมูลทางด้านระบาดวิทยา การสอบสวนโรคและข้อมูลยุงพาหะ ซึ่งมีการปรับพื้นที่การดำเนินงานเพื่อให้สอดคล้องกับบริบทของพื้นที่ทุกปี โดยพื้นที่สามารถแบ่งออกเป็น ๒ ระดับ ได้แก่ ระดับกลุ่มบ้าน/หมู่บ้าน และระดับอำเภอ/เขต สำหรับในระดับกลุ่มบ้าน/หมู่บ้าน เพื่อดำเนินมาตรการ/กิจกรรมกำจัดโรคไข้มาลาเรีย ดังนี้

๔.๒.๑ กลุ่มบ้าน/หมู่บ้านเร่งรัดกำจัดการแพร่เชื้อ (หมู่บ้าน A) ได้แก่

* กลุ่มบ้าน/หมู่บ้านแพร่เชื้อ (A1) หมายถึง หมู่บ้านที่มีผู้ป่วยติดเชื้อในกลุ่มบ้าน/หมู่บ้านในปี

ปัจจุบัน

* กลุ่มบ้าน/หมู่บ้านที่หยุดการแพร่เชื้อไม่ครบ ๓ ปี ติดต่อกัน (A2) หมายถึง กลุ่มบ้าน/หมู่บ้านที่

ไม่มีผู้ป่วยติดเชื้อในกลุ่มบ้าน/หมู่บ้านแล้ว แต่ยังไม่ครบ 3 ปีติดต่อกัน

4.๒.2 กลุ่มบ้าน/หมู่บ้านป้องกันการกลับมาแพร่เชื้อใหม่ (หมู่บ้าน B) ได้แก่

* กลุ่มบ้าน/หมู่บ้านไม่มีการแพร่เชื้อ-เสี่ยงสูง (B1) หมายถึง กลุ่มบ้าน/หมู่บ้านที่ไม่มีผู้ป่วยติดเชื้อในหมู่บ้านอย่างน้อย 3 ปีติดต่อกันและสำรวจพบยุงพาหะหลักหรือยุงพาหะรองตัวเต็มวัยหรือลูกน้ำ หรือมีสภาพภูมิประเทศเหมาะสมต่อการแพร่พันธุ์ของยุงพาหะหลัก หรือยุงพาหะรอง
* กลุ่มบ้าน/หมู่บ้านไม่มีการแพร่เชื้อ-เสี่ยงต่ำ (B2) หมายถึง กลุ่มบ้าน/หมู่บ้านที่ไม่มีผู้ป่วยติดเชื้อในหมู่บ้านอย่างน้อย 3 ปีติดต่อกันและไม่พบยุงพาหะหรือสภาพภูมิประเทศไม่เหมาะสมต่อการแพร่พันธุ์ของยุงพาหะหลักหรือยุงพาหะรอง โดยพื้นที่นี้จะนับรวมพื้นที่ที่มีการผสมผสานงานเข้าสู่ระบบสาธารณสุขทั่วไปแล้ว

๔.๒.๓ กลุ่มบ้าน/หมู่บ้านแพร่เชื้อมาลาเรียลดลงและไม่มีการกลับมาแพร่เชื้อใหม่

* กลุ่มบ้าน/หมู่บ้านแพร่เชื้อมาลาเรียลดลง หมายถึง จำนวนหมู่บ้านที่มีผู้ป่วยติดเชื้อในกลุ่ม

บ้าน/หมู่บ้านในปีปัจจุบัน (A๑) ลดลง เมื่อเปรียบเทียบกับปีงบประมาณที่ผ่านมา

* กลุ่มบ้าน/หมู่บ้านแพร่เชื้อมาลาเรียไม่มีการกลับมาแพร่เชื้อใหม่ หมายถึง จำนวนกลุ่มบ้าน/

หมู่บ้านที่ไม่มีการแพร่เชื้อมาลาเรีย (B๑,B๒) หรือกลุ่มบ้าน/หมู่บ้านที่ไม่มีผู้ป่วยติดเชื้อในกลุ่มบ้าน/หมู่บ้านแล้ว   
แต่ยังไม่ครบ 3 ปีติดต่อกัน (A๒)

4.๓ จำนวนกลุ่มบ้าน/หมู่บ้านแพร่เชื้อ (A1) ปี 256๔ จำแนกตามสำนักงานป้องกันควบคุมโรค   
(ข้อมูล ณ ๓๐ กันยายน ๒๕๖๔) ดังนี้

| **หน่วยงาน** | **จำนวนกลุ่มบ้าน/หมู่บ้านแพร่เชื้อ (A1)** |
| --- | --- |
| ระดับประเทศ | 458 |
| สคร.1 | 73 |
| สคร.2 | 82 |
| สคร.3 | 5 |
| สคร.4 | ไม่มีพื้นที่แพร่เชื้อ |
| สคร.5 | 150 |
| สคร.6 | 4 |
| สคร.7 | ไม่มีพื้นที่แพร่เชื้อ |
| สคร.8 | ไม่มีพื้นที่แพร่เชื้อ |
| สคร.9 | 2 |
| สคร.10 | 17 |
| สคร.11 | 29 |
| สคร.12 | 96 |

**5. สูตรการคำนวณ :**

5.1วิธีคำนวณผลการดำเนินงานตามมาตรการ 1-3-7 และการติดตามผลการรักษาผู้ป่วย (Follow Up) (ข้อมูลเป็นร้อยละจากระบบมาลาเรียออนไลน์)

๕.๑.๑ มาตรการ 1 (ร้อยละของผู้ป่วยโรคไข้มาลาเรียได้รายงานเข้าระบบมาลาเรียออนไลน์ภายใน 24 ชั่วโมง) โดย

|  |  |
| --- | --- |
| จำนวนผู้ป่วยโรคไข้มาลาเรียได้รายงานเข้าระบบมาลาเรียออนไลน์ภายใน 24 ชั่วโมง | ×100 |
| จำนวนผู้ป่วยมาลาเรียทั้งหมด |

๕.๑.๒ มาตรการ ๓ (ร้อยละของผู้ป่วยโรคไข้มาลาเรียได้รับการสอบประวัติภายใน 3 วัน) โดย

|  |  |
| --- | --- |
| จำนวนผู้ป่วยโรคไข้มาลาเรียได้รับการสอบประวัติภายใน 3 วัน | ×100 |
| จำนวนผู้ป่วยมาลาเรียทั้งหมด |

๕.๑.๓ มาตรการ ๗ (ร้อยละของกลุ่มบ้านได้รับการตอบโต้ภายใน ๗ วัน) โดย

|  |  |
| --- | --- |
| จำนวนกลุ่มบ้านได้รับการตอบโต้ภายใน ๗ วัน | ×100 |
| จำนวนกลุ่มบ้านได้ที่ต้องได้รับการตอบโต้ทั้งหมด |

๕.๑.๔ การติดตามผลการรักษาผู้ป่วย (Follow Up)

|  |  |
| --- | --- |
| จำนวนผู้ป่วยที่ได้รับการติดตามผลการรักษาครบ ๔ ครั้ง ตามชนิดเชื้อ | ×100 |
| จำนวนผู้ป่วยมาลาเรียทั้งหมดที่ครบกำหนดการติดตามผลการรักษาครบ ๔ ครั้ง |

๕.๒ วิธีคำนวณผลรวมการดำเนินงานทั้ง 4 มาตรการในขั้นตอนที่ ๓,๔

|  |  |  |
| --- | --- | --- |
| ผลรวมคะแนนทั้ง ๔ มาตรการ | = | คะแนนมาตรการที่ 1+คะแนนมาตรการที่ 3+คะแนนมาตรการที่ 7+คะแนนมาตรการติดตามผลการรักษา (FU) |

ตัวอย่างเช่น : สำนักงานป้องกันควบคุมโรคที่ 1 ดำเนินงานตามมาตรการ 1-3-7 และมาตรการติดตามผลการรักษา ดังนี้

มาตรการ 1 เท่ากับ ร้อยละ ๘5

มาตรการ 3 เท่ากับ ร้อยละ ๘๕

มาตรการ 7 เท่ากับ ร้อยละ ๗๕

มาตรการ ติดตามผลการรักษา เท่ากับ ร้อยละ ๔๐

ผลรวมคะแนน = 0.๒๕+0.๒๕+0.2๕+๐.๒๕

= ๑ คะแนน

๕.๓ วิธีคำนวณร้อยละของกลุ่มบ้าน/หมู่บ้านแพร่เชื้อมาลาเรีย (A1) ลดลง ในขั้นตอนที่ ๕.๑.๑

ร้อยละของกลุ่มบ้าน/หมู่บ้านแพร่เชื้อมาลาเรีย (A1) ลดลง =

|  |  |
| --- | --- |
| จำนวนกลุ่มบ้าน/หมู่บ้านแพร่เชื้อมาลาเรียในปีงบประมาณที่ผ่านมา - จำนวนกลุ่มบ้าน/หมู่บ้านแพร่เชื้อมาลาเรียในปีปัจจุบัน | ×100 |
| กลุ่มบ้าน/หมู่บ้านแพร่เชื้อมาลาเรียในปีงบประมาณที่ผ่านมา |

๕.๔ การคิดคะแนนเมื่อสิ้นสุดไตรมาสที่ 4 ให้นำคะแนนรอบ 6 เดือนแรก (ขั้นตอนที่ ๑ ถึง ๓) และคะแนนรอบ 6 เดือนหลัง (ขั้นตอนที่ ๔ ถึง ๕) มาบวกกัน

ตัวอย่าง สำนักงานป้องกันควบคุมโรคที่ ๑ เชียงใหม่ มีผลคะแนนรอบ 6 เดือนแรก = ๓.๐๐๐

สำนักงานป้องกันควบคุมโรคที่ ๑ เชียงใหม่ มีผลคะแนนรอบ 6 เดือนหลัง = ๒.๐๐๐

นำมาบวกกัน ๓.๐๐๐ + ๒.๐๐๐ = 5.000

**6. เกณฑ์การให้คะแนน:**

กำหนดเป็นระดับขั้นของความสำเร็จ แบ่งเกณฑ์การให้คะแนนเป็น 5 ขั้นตอน พิจารณาจากความก้าวหน้าของขั้นตอนการดำเนินงานตามเป้าหมายแต่ละขั้นตอน ดังนี้

|  |  |  |  |  |  |  |
| --- | --- | --- | --- | --- | --- | --- |
| **ตัวชี้วัด** | **ระดับคะแนน** | **เกณฑ์การให้คะแนน** | | | | |
| **ขั้นตอนที่ 1** | **ขั้นตอนที่ 2** | **ขั้นตอนที่ 3** | **ขั้นตอนที่ 4** | **ขั้นตอนที่ 5** |
| ระดับความสำเร็จของการเร่งรัดกำจัดโรคไข้มาลาเรียตามมาตรฐานสากล | 1 | 🗸 |  |  |  |  |
| 2 | 🗸 | 🗸 |  |  |  |
| 3 | 🗸 | 🗸 | 🗸 |  |  |
| 4 | 🗸 | 🗸 | 🗸 | 🗸 |  |
| 5 | 🗸 | 🗸 | 🗸 | 🗸 | 🗸 |

**7. เงื่อนไข :**

๗.๑ การวัดผลการดำเนินงานการเฝ้าระวังโรคตามมาตรการ 1-3-7 และการติดตามผลการรักษาผู้ป่วย (FU) จากระบบมาลาเรียออนไลน์ กองโรคติดต่อนำโดยแมลง โดย

- รอบ ๖ เดือน พิจารณาข้อมูลจากวันที่ 1 ตุลาคม 256๔ – 1๐ กุมภาพันธ์ 256๕

- รอบ ๙ เดือน พิจารณาข้อมูลจากวันที่ 1 ตุลาคม 256๔ – ๓๐ มิถุนายน 256๕

๗.๒ การวัดผลการดำเนินงานตามมาตรการติดตามผลการรักษาผู้ป่วย (FU) พิจารณาข้อมูลจาก

- การติดตามผลการรักษาผู้ป่วยที่ได้รับการติดตามครบ ๔ ครั้ง (กรณีพบเชื้อซ้ำระหว่างการติดตาม แม้จะไม่ครบ ๔ ครั้ง ถือว่าติดตามครบ) ตามชนิดเชื้อ

- การติดตามผลการรักษา ไม่รวมผู้ป่วยต่างชาติชั่วคราว (M๒) และผู้ป่วยจากสถานกักกันโควิด-19

๗.๓ การวัดผลร้อยละกลุ่มบ้าน/หมู่บ้านแพร่เชื้อมาลาเรียลดลงและไม่มีการกลับมาแพร่เชื้อใหม่ จากระบบมาลาเรียออนไลน์ กองโรคติดต่อนำโดยแมลง พิจารณาข้อมูลจากวันที่ 1 ต.ค. 6๔ – 10 ก.ย. 6๕

**8. ข้อมูลพื้นฐานประกอบตัวชี้วัด:**

|  |  |  |  |  |
| --- | --- | --- | --- | --- |
| **ตัวชี้วัด** | **หน่วยวัด** | **ผลการดำเนินงานในอดีต ปีงบประมาณ พ.ศ.** | | |
| 25๖๒ | 256๓ | 256๔ |
| ระดับความสำเร็จของการเร่งรัดกำจัดโรคไข้มาลาเรียตามมาตรฐานสากล | ระดับ | เป็นตัวชี้วัดใหม่ | | |

**9. รายละเอียดการดำเนินงาน:**

| **ขั้นตอนที่** | **รายละเอียดการดำเนินงาน** | **คะแนน** | **เอกสารประกอบการประเมิน** |
| --- | --- | --- | --- |
| 1 | ดำเนินการวิเคราะห์ข้อมูลสถานการณ์โรค ลักษณะของพื้นที่ ได้แก่ พื้นที่แพร่เชื้อ และพื้นที่ป้องกันการกลับมาแพร่เชื้อใหม่ในระดับกลุ่มบ้าน/หมู่บ้าน) พร้อมทั้งระบุปัจจัยเสี่ยงและปัญหาอุปสรรคในการดำเนินงานที่ผ่านมา | 1.0 | รายงานสรุปผลการวิเคราะห์ข้อมูลสถานการณ์โรค ลักษณะของพื้นที่ ปัจจัยเสี่ยงและปัญหาอุปสรรคในการดำเนินงานที่ผ่านมาเสนอผู้บริหารทราบหรือเห็นชอบและแนบเอกสารหลักฐานในระบบ Estimates SM ภายในวันที่ 25 มีนาคม 256๕ |
| 2 | นำผลการวิเคราะห์ที่ได้จากขั้นตอนที่ ๑ มาจัดทำมาตรการ/ แผนงาน/ โครงการ/ กิจกรรม การดำเนินงานให้สอดคล้องกับพื้นที่เป้าหมายที่ต้องเร่งรัดกำจัดโรคไข้มาลาเรียและป้องกันการกลับมาแพร่เชื้อใหม่ | ๑.๐ | เอกสารที่ระบุรายละเอียดมาตรการ/แผนงาน/โครงการ/กิจกรรมดำเนินงานให้สอดคล้องกับพื้นที่เป้าหมาย เสนอผู้บริหารทราบหรือเห็นชอบและโดยแนบเอกสารหลักฐานในระบบ Estimates SM ภายใน วันที่ 25 มีนาคม 256๕ |
| 3 | กำกับติดตามการเร่งรัดกำจัดโรคไข้มาลาเรียตามมาตรการ/แผนงาน/โครงการ/กิจกรรมที่ระบุไว้ในขั้นตอนที่ ๒ โดยเน้นมาตรการเฝ้าระวังโรคและการตอบโต้ (มาตรการ 1-3-7) และมาตรการ ติดผลการรักษา (FU) ในรอบ ๖ เดือน ในพื้นที่ตามเกณฑ์ที่กำหนด  **เกณฑ์การพิจารณาให้คะแนน**   |  |  |  |  |  |  |  | | --- | --- | --- | --- | --- | --- | --- | | **มาตรการ** | **เกณฑ์การให้คะแนน** | | | | | | | **0.๐๕** | **0.๑๐** | **0.๑๕** | **0.๒๐** | **0.๒5** | | มาตรการ 1 | ๖๕-69 | ๗๐-74 | ๗๕-79 | ๘๐-84 | ๘๕ | | มาตรการ 3 | ๖๕-69 | ๗๐-74 | ๗๕-79 | ๘๐-84 | ๘๕ | | มาตรการ 7 | ๕๕-59 | ๖๐-64 | ๖๕-69 | ๗๐-74 | ๗๕ | | มาตรการติดตามผลการรักษา (FU) | ๒๐-24 | ๒๕-29 | ๓๐-34 | ๓๕-39 | ๔๐ | | 1.0 | รายงานสรุปผลการดำเนินงานตามมาตรการ/แผนงาน/โครงการ/กิจกรรม และผลการดำเนินงานตามมาตรการเฝ้าระวังโรคและการตอบโต้ (มาตรการ 1-3-7) และมาตรการติดตามผลการรักษา (FU) เสนอผู้บริหารทราบหรือเห็นชอบและแนบเอกสารหลักฐานในระบบ Estimates SM วันที่ 25 มีนาคม 256๕ |
| 4 | กำกับติดตามการเร่งรัดกำจัดโรคไข้มาลาเรียตามมาตรการ/แผนงาน/โครงการ/กิจกรรมที่ระบุไว้ในขั้นตอนที่ ๒ โดยเน้นมาตรการเฝ้าระวังโรคและการตอบโต้(มาตรการ 1-3-7) และมาตรการ ติดผลการรักษา (FU) ในรอบ ๙ เดือน ในพื้นที่ตามเกณฑ์ที่กำหนด  **เกณฑ์การพิจารณาให้คะแนน**   | **มาตรการ** | **เกณฑ์การให้คะแนน** | | | | | | --- | --- | --- | --- | --- | --- | | **0.๐๕** | **0.๑๐** | **0.๑๕** | **0.๒๐** | **0.๒5** | | มาตรการ 1 | ๗๐-74 | ๗๕-79 | ๘๐-84 | ๘๕-89 | ๙๐ | | มาตรการ 3 | ๗๐-74 | ๗๕-79 | ๘๐-84 | ๘๕-89 | ๙๐ | | มาตรการ 7 | ๖๐-64 | ๖๕-69 | ๗๐-74 | ๗๕-79 | ๘๐ | | มาตรการติดตามผลการรักษา (FU) | ๒๕-29 | ๓๐-34 | ๓๕-39 | ๔๐-44 | ๔๕ | | 1.0 | รายงานสรุปผลการดำเนินงานตามมาตรการ/แผนงาน/โครงการ/กิจกรรม และผลการกำกับติดตามการเร่งรัดกำจัดโรคไข้มาลาเรียด้วยมาตรการเฝ้าระวังโรคและการตอบโต้ (มาตรการ 1-3-7) และมาตรการติดตามผลการรักษา (FU) เสนอผู้บริหารทราบหรือเห็นชอบและแนบเอกสารหลักฐานในระบบ Estimates SM วันที่ 25 กันยายน 256๕ |
| 5 | 5.๑ ประเมินผลการเร่งรัดกำจัดโรคไข้มาลาเรีย ในพื้นที่จากร้อยละของจำนวนกลุ่มบ้าน/หมู่บ้านแพร่เชื้อมาลาเรียลดลงและไม่มีการกลับมาแพร่เชื้อใหม่  **เกณฑ์การพิจารณาให้คะแนน**  ๑. กรณีสำนักงานป้องกันควบคุมโรคที่มีพื้นที่แพร่เชื้อให้ประเมินผลจากร้อยละของกลุ่มบ้าน/หมู่บ้านแพร่เชื้อมาลาเรีย (A1) ลดลง   |  |  |  |  |  |  | | --- | --- | --- | --- | --- | --- | | คะแนน | 0.๑ | 0.๒ | 0.๓ | 0.๔ | 0.5 | | ร้อยละ | ๓๐ | ๓๕ | ๔๐ | ๔๕ | ๕๐ |   ๒. กรณีสำนักงานป้องกันควบคุมโรคที่ไม่มีพื้นที่แพร่เชื้อ ประเมินผลจากกลุ่มบ้าน/หมู่บ้านแพร่เชื้อมาลาเรียไม่มีการกลับมาแพร่เชื้อใหม่   |  |  | | --- | --- | | **คะแนน** | **การดำเนินงาน** | | 0.1 | หมู่บ้านป้องกันกลับมาแพร่เชื้อใหม่มีพื้นที่แพร่เชื้อและไม่สามารถควบคุมโรคได้ภายใน 4 สัปดาห์ | | 0.5 | หมู่บ้านป้องกันกลับมาแพร่เชื้อใหม่ (B๑,B๒)ไม่มีพื้นที่แพร่เชื้อใหม่หรือมีพื้นที่กลับมาแพร่เชื้อใหม่ แต่สามารถควบคุมโรคได้โดย ภายใน 4 สัปดาห์ โดยไม่มีผู้ป่วยรุ่นที่ ๒ ตามเกณฑ์ที่กำหนด |   **หมายเหตุ**  หมู่บ้านป้องกันกลับมาแพร่เชื้อใหม่ (B๑,B๒)  ไม่มีพื้นที่แพร่เชื้อใหม่ หรือมีพื้นที่กลับมาแพร่เชื้อใหม่ แต่สามารถควบคุมโรคได้โดย ภายใน ๔ สัปดาห์ โดยไม่มีผู้ป่วยรุ่นที่ ๒ ตามเกณฑ์ที่กำหนด หมายถึง หมู่บ้านป้องกันกลับมาแพร่เชื้อใหม่ (B1,B2 )ที่มีการกลับมาแพร่เชื้อใหม่ จะต้องควบคุมโรคได้ภายใน 4 สัปดาห์ โดยพิจารณายืนยันจากการสอบประวัติผู้ป่วย ( รว.3) โดย ผู้ป่วยติดเชื้อในพื้นที่รายแรก ต้องไม่มีความเชื่อมโยงกับรายถัดไป | 0.5 | รายงานสรุปการประเมินผลการเร่งรัดกำจัดโรคไข้มาลาเรียในพื้นที่จากร้อยละของจำนวนกลุ่มบ้าน/หมู่บ้านแพร่เชื้อมาลาเรียลดลงและไม่มีการกลับมาแพร่เชื้อใหม่ ในพื้นที่โดยพิจารณาข้อมูลจากวันที่ 1 ตุลาคม 256๔ –  1๐ กันยายน 256๕  เสนอผู้บริหารทราบหรือเห็นชอบโดยแนบเอกสารหลักฐานในระบบ Estimates SM วันที่ 25 กันยายน 256๕ |
|  | 5.2 สรุปผลการดำเนินตามมาตรการ/แผนงาน/โครงการ/กิจกรรมที่ได้ระบุไว้เสร็จตามกำหนด | 0.5 | สรุปรายงานผลการดำเนินงาน ที่แสดงให้เห็นผลสำเร็จในการกำจัดโรคตามแผนงานที่ได้ระบุไว้  เสนอผู้บริหารโดยแนบหลักฐานในระบบ Estimates SM ภายในวันที่ 25 กันยายน 256๕ |

**หมายเหตุ**:

1. กรณีไม่รายงานภายในระยะเวลาที่กำหนดแต่ละขั้นตอน หักขั้นตอนละ 0.05 คะแนน

2. กรณีไม่เสนอผู้บริหารเห็นชอบหรือรับทราบ หักขั้นตอนละ 0.05 คะแนน

3. กรณีไม่ระบุรายละเอียดความก้าวหน้าและผลการดำเนินงานในระบบ ESM หักขั้นตอนละ 0.05 คะแนน

4. กรณีเอกสารที่แนบในระบบ ESM มีข้อมูลไม่ตรงกันหรือข้อมูลไม่ชัดเจน หักขั้นตอนละ 0.05 คะแนน

**10. เป้าหมาย:**

ไตรมาสที่ 2 ถึงขั้นตอนที่ 3

ไตรมาสที่ 4 ถึงขั้นตอนที่ 5

**11. แหล่งข้อมูล:** ระบบมาลาเรียออนไลน์, ระบบบริหารจัดการเชิงยุทธศาสตร์ (Estimate SM)

**12.วิธีการจัดเก็บข้อมูล:** รวบรวมข้อมูลผลการดำเนินงานจากระบบมาลาเรียออนไลน์

**13.ความถี่ในการจัดเก็บข้อมูล :**

ไตรมาสที่ 2 ภายในวันที่ ๒๕ มีนาคม พ.ศ. 256๕

ไตรมาสที่ 4 ภายในวันที่ 25 กันยายน พ.ศ. 256๕

**14. แบบฟอร์มที่ใช้ประกอบด้วย :** ไม่มี

**15. ผู้กำกับตัวชี้วัด :**

**ระดับกรม :** กองโรคติดต่อนำโดยแมลง

|  |  |  |
| --- | --- | --- |
| **ชื่อผู้กำกับตัวชี้วัด** | **โทรศัพท์** | **E-mail** |
| แพทย์หญิงฉันทนา ผดุงทศ | 02-5903121 | [cpadungt@gmail.com](mailto:cpadungt@gmail.com) |
| ดร.ประยุทธ สุดาทิพย์ | 02-590-3114 | psudathip@gmail.com |
| ดร.รุ่งระวี ทิพย์มนตรี | 02-590-310๗ | rtipmontree@gmail.com |

**ระดับหน่วยงาน :** ……………………….

|  |  |  |
| --- | --- | --- |
| **ชื่อผู้กำกับตัวชี้วัด** | **โทรศัพท์** | **E-mail** |
|  |  |  |
|  |  |  |

**16. ผู้จัดเก็บข้อมูล :**

**ระดับกรม :** กองโรคติดต่อนำโดยแมลง

|  |  |  |
| --- | --- | --- |
| **ชื่อผู้จัดเก็บตัวชี้วัด** | **โทรศัพท์** | **E-mail** |
| นางสาวอิศรา ศรีสอาด | 02-590-3102 | isara-s@hotmail.com |
| นางสาวเจิดสุดา กาญจนสุวรรณ | 02-590-3102 | m\_kanjana1@hotmail.com |
| นางสาวธรรณิการ์ ทองอาด | 02-590-3102 | tani\_pui101@hotmail.com |

**ระดับหน่วยงาน :** ..............................

|  |  |  |
| --- | --- | --- |
| **ชื่อผู้จัดเก็บตัวชี้วัด** | **โทรศัพท์** | **E-mail** |
|  |  |  |
|  |  |  |